Schwabing

Schwabing  estas urboparto de Munkeno, la ĉefurbo de la federacia lando Bavario de Germanio. Ĝi situas en la nordo de la urba teritorio, kaj en la 19-a jarcento literature famiĝis kiel ŝatata vivloko de bohemoj, adeptoj de vivmaniero, en kiu malŝatataj estas sociaj konvencioj, regulaj okupoj kaj severaj moroj. Ankoraŭ nun ĝi estas inter la plej favorataj kvartaloj de la bavara ĉefurbo. Post novorganizo de la urba administrado en 1992 la urboparto ampleksas la urbodistrikton 4 ("okcidenta Schwabing" kaj partojn de la urbodistrikto 12 ("Schwabing-Freimann"). La urboparto havas proksimume 100 000 loĝantojn, kaj estas la plej multe loĝata urboparto de Munkeno.

 Bildaro 

 Secesio 
La publikaĵo Jugend ("juneco"), fama ĵurnalo de la stilo secesio komence de la 20-a jarcento publikiĝis en la urboparto, kaj pluraj domaj fasadoj en tiu stilo daŭre atestas pri tiu kultura heredaĵo.

 Vidindaĵoj 
 Teatro de Münchner Lach- und Schießgesellschaft

Kategorio:Munkeno